उत्तर प्रदेश सरकार बनने के बाद बीजेपी (BJP) अभी तक प्रदेश संगठन का मुखिया नहीं खोज पायी है. प्रदेश अध्यक्ष स्वतंत्र देव सिंह को योगी कैबिनेट में शामिल करने के बाद नए अध्यक्ष की नियुक्ति होनी है.
उत्तर प्रदेश (Uttar Pradesh) में हुए विधानसभा चुनाव भारी बहुमत से जीतने के बाद भारतीय जनता पार्टी ने राज्य में सरकार बना ली है और योगी कैबिनेट का गठन भी हो गया है. लेकिन पार्टी अभी तक राज्य में संगठन के मुखिया के नाम पर मुहर नहीं लगा सकी है. प्रदेश के मौजूदा अध्यक्ष स्वतंत्र देव सिंह (Swatantradev Singh) योगी कैबिनेट में शामिल हो गए हैं और एक व्यक्ति एक पद के नियम के तहत उन्हें राज्य संगठन की कमान छोड़नी है. चर्चा है कि पार्टी किसी ब्राह्मण नेता को प्रदेश अध्यक्ष के तौर पर कमान सौंपना चाहती है. ये चर्चा है कि ब्राह्मण बीजेपी (BJP) से नाराज है और इसे दूर करने के लिए पार्टी ब्राह्मण नेता को संगठन की कमान सौंप सकती है. ताकि लोकसभा चुनाव में पार्टी को इसका फायदा मिले.
मीडिया रिपोर्ट के मुताबिक पार्टी के पास ब्राह्मण नेताओं की लंबी कतार है और इसमें से चुनाव करना पार्टी के लिए कठिन कार्य है. क्योंकि ब्राह्मण के साथ ही पार्टी को क्षेत्रीय समीकरणों को भी साधना है. बताया जा रहा है कि राज्य में संगठन के प्रमुख की दौड़ में बीजेपी की पिछली सरकार में उपमुख्यमंत्री रहे दिनेश शर्मा का नाम भी चल रहा है. इसके साध ही प्रदेश महामंत्री गोपाल नारायण शुक्ला, बस्ती से सांसद हरीश द्विवेदी और पूर्व ऊर्जा मंत्री श्रीकांत शर्मा समेत कई नाम शामिल हैं. असल में बीजेपी प्रदेश अध्यक्ष की कुर्सी पर ब्राह्मण नेता को नियुक्त कर ब्राह्मणों को संदेश देना चाहती है कि पार्टी में उनका पूरा सम्मान है. बीजेपी की नजर 2024 में होने वाले लोकसभा चुनावों पर है और किसी भी कीमत पर ब्राह्मण बिरादरी को नाराज नहीं करना चाहती है.
राज्य में ब्राह्मणों की कुल आबादी का 10 फीसदी से ज्यादा है और ये किसी भी दल के जीत हार में काफी अहम भूमिका निभाती है. राज्य में बीजेपी के प्रति ब्राह्मणों की नाराजगी को लेकर विपक्षी दलों ने योगी सरकार पर हमले किए थे. लेकिन चुनाव में ब्राह्मणों ने बीजेपी पर ही विश्वास जताया है. जिसके कारण राज्य में पार्टी फिर से सत्ता पर काबिज हुई है. बीजेपी की रिपोर्ट के मुताबिक राज्य में हुए विधानसभा चुनाव में ब्राह्मण समुदाय के 89 फीसदी वोट पार्टी को मिले हैं.
राज्य में योगी आदित्यनाथ सरकार की पिछली सरकार पर ब्राह्मण समाज की उपेक्षा के आरोप लगे थे. विपक्षी दलों ने भी कई ऐसे मुद्दे उठाए जिसको लेकर राज्य की तत्कालीन योगी आदित्यनाथ सरकार बैकफुट पर रही. लिहाजा इस बार पार्टी संभल कर चल रही है. पार्टी ने योगी कैबिनेट में ब्रजेश पाठक को डिप्टी सीएम बनाकर उनका कद बढ़ाया है. जबकि पिछली सरकार में वह कैबिनेट मंत्री थे. बीजेपी अब फिर से ब्राह्मणों को लुभाने के लिए ब्राह्मण वर्ग से किसी को प्रदेश संगठन की कमान सौंप सकती है.

उत्तर प्रदेश सरकार बनने के बाद बीजेपी अभी तक प्रदेश संगठन का मुखिया नहीं खोज पायी है. प्रदेश अध्यक्ष स्वतंत्र देव सिंह को योगी कैबिनेट में शामिल करने के बाद नए अध्यक्ष की नियुक्ति होनी है. उत्तर प्रदेश में हुए विधानसभा चुनाव भारी बहुमत से जीतने के बाद भारतीय जनता पार्टी ने राज्य में सरकार बना ली है और योगी कैबिनेट का गठन भी हो गया है. लेकिन पार्टी अभी तक राज्य में संगठन के मुखिया के नाम पर मुहर नहीं लगा सकी है. प्रदेश के मौजूदा अध्यक्ष स्वतंत्र देव सिंह योगी कैबिनेट में शामिल हो गए हैं और एक व्यक्ति एक पद के नियम के तहत उन्हें राज्य संगठन की कमान छोड़नी है. चर्चा है कि पार्टी किसी ब्राह्मण नेता को प्रदेश अध्यक्ष के तौर पर कमान सौंपना चाहती है. ये चर्चा है कि ब्राह्मण बीजेपी से नाराज है और इसे दूर करने के लिए पार्टी ब्राह्मण नेता को संगठन की कमान सौंप सकती है. ताकि लोकसभा चुनाव में पार्टी को इसका फायदा मिले. मीडिया रिपोर्ट के मुताबिक पार्टी के पास ब्राह्मण नेताओं की लंबी कतार है और इसमें से चुनाव करना पार्टी के लिए कठिन कार्य है. क्योंकि ब्राह्मण के साथ ही पार्टी को क्षेत्रीय समीकरणों को भी साधना है. बताया जा रहा है कि राज्य में संगठन के प्रमुख की दौड़ में बीजेपी की पिछली सरकार में उपमुख्यमंत्री रहे दिनेश शर्मा का नाम भी चल रहा है. इसके साध ही प्रदेश महामंत्री गोपाल नारायण शुक्ला, बस्ती से सांसद हरीश द्विवेदी और पूर्व ऊर्जा मंत्री श्रीकांत शर्मा समेत कई नाम शामिल हैं. असल में बीजेपी प्रदेश अध्यक्ष की कुर्सी पर ब्राह्मण नेता को नियुक्त कर ब्राह्मणों को संदेश देना चाहती है कि पार्टी में उनका पूरा सम्मान है. बीजेपी की नजर दो हज़ार चौबीस में होने वाले लोकसभा चुनावों पर है और किसी भी कीमत पर ब्राह्मण बिरादरी को नाराज नहीं करना चाहती है. राज्य में ब्राह्मणों की कुल आबादी का दस फीसदी से ज्यादा है और ये किसी भी दल के जीत हार में काफी अहम भूमिका निभाती है. राज्य में बीजेपी के प्रति ब्राह्मणों की नाराजगी को लेकर विपक्षी दलों ने योगी सरकार पर हमले किए थे. लेकिन चुनाव में ब्राह्मणों ने बीजेपी पर ही विश्वास जताया है. जिसके कारण राज्य में पार्टी फिर से सत्ता पर काबिज हुई है. बीजेपी की रिपोर्ट के मुताबिक राज्य में हुए विधानसभा चुनाव में ब्राह्मण समुदाय के नवासी फीसदी वोट पार्टी को मिले हैं. राज्य में योगी आदित्यनाथ सरकार की पिछली सरकार पर ब्राह्मण समाज की उपेक्षा के आरोप लगे थे. विपक्षी दलों ने भी कई ऐसे मुद्दे उठाए जिसको लेकर राज्य की तत्कालीन योगी आदित्यनाथ सरकार बैकफुट पर रही. लिहाजा इस बार पार्टी संभल कर चल रही है. पार्टी ने योगी कैबिनेट में ब्रजेश पाठक को डिप्टी सीएम बनाकर उनका कद बढ़ाया है. जबकि पिछली सरकार में वह कैबिनेट मंत्री थे. बीजेपी अब फिर से ब्राह्मणों को लुभाने के लिए ब्राह्मण वर्ग से किसी को प्रदेश संगठन की कमान सौंप सकती है.